ช่วงอายุเมฆาลายัน

ในธรณีกาล ช่วงอายุเมฆาลายัน () เป็นช่วงอายุล่าสุดหรือหินช่วงอายุชั้นบนสุดของยุคควอเทอร์นารี นอกจากนี้ยังเป็นการแบ่งที่อยู่ในระดับบนหรือล่าสุดในบรรดาการแบ่งย่อยสามช่วงอายุของสมัยหรือหินสมัยโฮโลซีน โดยได้รับการอนุมัติอย่างเป็นทางการโดยคณะกรรมมาธิการการลำดับชั้นหินสากลในเดือนมิถุนายน พ.ศ. 2561 พร้อมด้วยช่วงอายุ/หินช่วงอายุกรีนแลนด์เดียนและนอร์ทกริปเปียนที่อยู่ก่อนหน้า จุดและแหล่งชั้นหินแบบฉบับขอบทั่วโลก (GSSP) ของช่วงอายุนี้ คือ การก่อตัวของถ้ำ Krem Mawmluh ในรัฐเมฆาลัย ซึ่งเป็นรัฐทางตอนเหนือของประเทศอินเดีย ซึ่งถ้ำ Mawmluh เป็นหนึ่งในถ้ำที่ยาวและลึกที่สุดในประเทศอินเดีย และมีเงื่อนไขที่เหมาะสมแก่การเก็บรักษาไว้ซึ่งสัญญาณทางเคมีของการเปลี่ยนช่วงอายุ ชั้นหินแบบฉบับแทรกทั่วโลก (global auxiliary stratotype) ของช่วงอายุนี้ คือ แกนน้ำแข็งจากภูเขาโลแกนในประเทศแคนาดา

ช่วงอายุเมฆาลัยเริ่มต้นขึ้นเมื่อ 4,200 ปีก่อนปัจจุบัน (ประมาณปี 2250 ก่อนสากลศักราช (BCE) หรือปี 7750 ตามปฏิทินโฮโลซีน (HE)) ซึ่งเปิดช่องว่างที่เป็นไปได้สำหรับการสร้างแอนโทรโปซีนขึ้น เฮลามาและโอยโนเนน (2562) ระบุวันที่เริ่มต้นของช่วงอายุเมฆาลัย คือ ปี 2190 ถึง 1990 ก่อนสากลศักราช ช่วงอายุนี้เริ่มต้นขึ้นในช่วงความแห้งแล้ง 200 ปีที่ส่งผลกระทบต่ออารยธรรมมนุษย์ในเมดิเตอร์เรเนียนตะวันออก เมโสโปเตเมีย ลุ่มแม่น้ำสินธุ และ ลุ่มแม่น้ำแยงซี โดยสแตนลีย์ ฟินนีย์ เลขาธิการแห่งสหพันธ์ธรณีวิทยาสากลระบุว่า "ความเป็นจริงที่ว่าจุดเริ่มต้นของช่วงอายุนี้ เกิดขึ้นพร้อมกับการเปลี่ยนแปลงทางวัฒนธรรม ที่เกิดจากเหตุการณ์ทางสภาพภูมิอากาศโลกนั้น ทำให้ช่วงอายุนี้มีเอกลักษณ์เฉพาะตัว"

ดูเพิ่มเติม
ธรณีกาล
เหตุการณ์ 4.2 พันปี

อ้างอิง

แหล่งข้อมูลอื่น
 Chronostratigraphy benchmarks

มหายุคซีโนโซอิก
ยุคควอเทอร์นารี
สมัยโฮโลซีน